Source: https://www.epi.sk/zz/1948-249
Timestamp: 2019-09-21 11:21:22+00:00
Document Index: 9738519

Matched Legal Cases: ['§ 1', '§ 8', '§ 10', '§ 15', '§ 1', '§ 1', '§ 8', '§ 5', '§ 5', '§ 5', '§ 5', 'súd ', '§ 7', '§ 1', 'súd ', '§ 4', '§ 6', '§ 8', '§ 4']

249/1948 Zb. Zákon o poštátnení ústavov pôdohospodárskeho a lesníckeho výskumníctva a o ich organizácii a správe. | Aktuálne znenie
Hľadaj v 249/1948 ×
249/1948 Zb.
Zákon č. 249/1948 Zb.Zákon o poštátnení ústavov pôdohospodárskeho a lesníckeho výskumníctva a o ich organizácii a správe.
(v znení č. 261/1949 Zb.)
Čiastka 94/1948
Platnosť od 19.11.1948
Účinnosť od 23.12.1949
Diel I. - Poštátnenie ústavov (§ 1 - § 8)
Diel II. - Zriaďovanie, organizácia a správa ústavov
Diel III. - Prechodné a záverečné ustanovenia (§ 10 - § 15)
Aktuálne znenie 23.12.1949
o poštátnení ústavov pôdohospodárskeho a lesníckeho výskumníctva a o ich organizácii a správe
Poštátnenie ústavov
Pôdohospodárske a lesnícke výskumné ústavy sa poštátňujú dňom vyhlásenia tohto zákona podľa jeho ďalších ustanovení.
(1) Za pôdohospodárske a lesnícke výskumné ústavy podľa tohto zákona (ďalej len „ústavy“) sa považujú osobitné zariadenia (výskumné, kontrolné a skúšobné ústavy, stanice a pokusné statky), slúžiace prevažne pôdohospodárskemu a lesníckemu výskumníctvu, t.j. vedeckému bádaniu, skúšaniu, pokusníctvu a upotrebeniu vedeckých poznatkov vo všetkých odboroch pôdohospodárstva a lesníctva.
(2) Pôdohospodárske a lesnícke výskumníctvo sa vzťahuje najmä na tieto odbory:
a) výrobu rastlinnú,
b) výrobu živočišnú,
c) výrobu lesnícku a poľovníctvo,
d) pôdohospodársku a lesnícku ekonomiku a sociológiu,
e) štúdium otázok strojnej a stavebnej racionalizácie z hľadiska potrieb pôdohospodárstva a lesníctva.
Ministerstvo pôdohospodárstva vyhlási v Úradnom liste, ktoré ústavy boli poštátnené podľa § 1.
(1) Poštátnením nadobúda štát vlastníctvo na majetkovú podstatu ústavu, ako sú najmä budovy a iné nehnuteľnosti a ich príslušenstvá a iné zariadenia, počítajúc v to všetky veci hnuteľné i práva (licencie, známky, vzorky, vodné práva a pod., zmenky, cenné papiere, vkladné knižky, hotovosti a pohľadávky), pokiaľ slúžia alebo sú určené na prevádzku ústavu, i keď patria niekomu inému než vlastníkovi ústavu.
(2) Minister pôdohospodárstva môže vyňať z poštátnenia jednotlivé majetkové kusy a majetkové súbory alebo práva, pokiaľ nie sú nevyhnutne potrebné na prevádzku poštátneného ústavu a ponechať ich doterajšiemu vlastníkovi, pričom mu môže uložiť podmienky, najmä podmienku, že do určenej lehoty zriadi v prospech štátu služobnosť alebo užívacie právo, potrebné na prevádzku poštátneného ústavu.
(3) O rozsahu poštátnenia podľa odseku 1 rozhoduje minister pôdohospodárstva v dohode s ministrom financií, a to, pokiaľ ide o ústavy zväzkov ľudovej správy, po vypočutí príslušného krajského národného výboru a ústavov, ktoré boli dosiaľ vo vlastníctve príslušného Jednotného zväzu roľníkov, po vypočutí tohto zväzu.
Časti majetkových podstát národných alebo znárodnených podnikov, ktoré prevažne slúžia pôdohospodárskemu, po prípade lesníckemu výskumníctvu alebo sú určené pre jeho prevádzku, môže príslušný minister po dohode s ministrami pôdohospodárstva a financií vyňať z majetkovej podstaty týchto podnikov a minister pôdohospodárstva ich začlení do majetkovej podstaty príslušného ústavu.
(1) Štát vstupuje dňom poštátnenia do záväzkov, ktoré viaznu na majetkových podstatách ústavov, uvedených v § 1. Ak viaznu záväzky na majetkovej podstate poštátneného ústavu i na ostatnom majetku jeho doterajšieho prevodzovateľa, vstupuje štát do záväzkov v pomere všeobecných cien poštátneného majetku k majetku nepoštátnenému s prihliadnutím na ustanovenie § 8. To isté platí primerane, pokiaľ ide o majetkové podstaty, vyňaté podľa § 5. V pochybnostiach určí minister pôdohospodárstva po dohode s ministrom financií, a ak ide o časti majetkových podstát, vyňatých podľa § 5, tiež po dohode s príslušným ministrom, ktoré záväzky prechádzajú s poštátnenou alebo vyňatou (§ 5) majetkovou podstatou alebo jej časťou. Ministerstvo pôdohospodárstva môže po dohode so zúčastnenými ministerstvami a s Ministerstvom financií vydať vyhláškou v Úradnom liste smernice pre ocenenie majetkových podstát a rozvrhnutie a ocenenie záväzkov. Ustanovenie § 5a dekrétu prezidenta republiky zo dňa 24. októbra 1945, č. 100 Sb., o znárodnení baní a niektorých priemyslových podnikov, v znení zákona zo dňa 28. apríla 1948, č. 114 Sb., platí primerane.
(2) Za záväzky podľa odseku 1 sa nepokladajú osobné dane, dávky a poplatky bývalého prevodzovateľa a poštátnená majetková podstata ani štát za ne neručí. Osobnými daňami a dávkami sa rozumejú daň dôchodková, vojnový príspevok, daň rentová priamo vyberaná, daň z majetku podľa vládneho nariadenia zo dňa 16. decembra 1942, č. 410 Sb., o dani z majetku, majetkové dávky podľa zákona zo dňa 15. mája 1946, č. 134 Sb., o dávke z majetkového prírastku a o dávke z majetku, a mimoriadne dávky podľa zákona zo dňa 31. októbra 1947, č. 185 Sb., o mimoriadnej jednorázovej dávke a mimoriadnej dávke z nadmerných prírastkov na majetku, v znení zákona zo dňa 19. júla 1948, č. 180 Sb. Spôsob úhrady týchto osobných daní a dávok určí Ministerstvo financií vyhláškou v Úradnom liste.
(3) U záväzkov, ktoré sú hospodársky neodôvodnené, počítajúc v to záväzky zo služobných zmlúv, zaručujúcich zamestnancom neprimerane vysoké platy, zaopatrovacie požitky, odbavok a pod., môže sa štát domáhať zrušenia alebo inej primeranej úpravy. Ak nedôjde o tom k dohode, rozhodne rozhodčí súd podľa zákona zo dňa 21. novembra 1946, č. 228 Sb., o rozhodčích súdoch pre úpravu niektorých záväzkov národných podnikov.
(1) Zamestnanci poštátnených ústavov sa prevezmú dňom poštátnenia ústavu do služieb štátu a budú platove zaradení podľa príslušných predpisov o zamestnancoch štátu; zaradenie vykoná Ministerstvo pôdohospodárstva po dohode s ministerstvami vnútra a financií.
(2) Vláda vydá nariadením predpisy o zhodnotení predošlej služobnej činnosti zamestnancov, prevzatých štátom, pričom môže ustanoviť odchýlky z ustanovenia odseku 1 až do vykonania všeobecnej úpravy platov zamestnancov ústavov.
(1) Zväzkom ľudovej správy a príslušnému Jednotnému zväzu roľníkov neprislúcha náhrada za majetok poštátnený podľa tohto zákona. Ináč platia o náhrade za poštátnený majetok primerane ustanovenia §§ 7 až 11 dekrétu č. 100/1945 Sb., v znení zákona č. 114/1948 Sb. Pokiaľ pri poštátnení podľa § 1 ide o majetok, ktorý by ináč podliehal konaniu o prevzatí podľa zákona zo dňa 11. júla 1947, č. 142 Sb., o revízii prvej pozemkovej reformy, v znení zákona zo dňa 21. marca 1948, č. 44 Sb., po prípade výkupu podľa zákona zo dňa 21. marca 1948, č. 46 Sb., o novej pozemkovej reforme (trvalej úprave vlastníctva poľnohospodárskej a lesnej pôdy), určí sa výška náhrady za taký majetok podľa týchto zákonov.
(2) Štát uhradí Fondu znárodneného hospodárstva výdavky, spojené s úrokovaním a umorovaním cenných papierov, poskytnutých ako náhrada za majetkové podstaty ústavov poštátnených týmto zákonom, po prípade výdavky, spojené s iným spôsobom poskytnutia náhrady, a to podľa plánu, o ktorom sa dohodnú ministri pôdohospodárstva a financií.
Zriaďovanie, organizácia a správa ústavov
Vecný a osobný výdavok, spojený s prevádzkou poštátnených ústavov, ktoré boly dosiaľ vo vlastníctve zväzkov ľudovej správy a príslušného Jednotného zväzu roľníkov, uhradí do 31. decembra 1948 doterajší vlastník z prostriedkov zaistených v svojom rozpočte.
(1) Na návrh Ministerstva pôdohospodárstva zapíše pozemnoknižný súd prechod vlastníckych a iných práv, náležajúcich k majetkovej podstate poštátneného ústavu, na štát s odvolaním sa na tento zákon.
(2) Ustanovenie predošlého odseku platí obdobne o vyznačení prechodu práv na štát v iných úradných registroch a soznamoch (vodná kniha, register letecký, patentný a pod.).
Písomnosti a úradné úkony, ktoré sú potrebné na vykonanie §§ 4, 5, § 6, ods.1 a 3 a § 8, sú oslobodené od poplatkov a dávok za úradné úkony vo veciach správnych.
Pokiaľ sa opatrenie podľa tohto zákona vzťahuje na ústavy, ktoré sa nezaoberajú len výskumníctvom pôdohospodárskym alebo lesníckym, robí ich Ministerstvo pôdohospodárstva po dohode so zúčastneným ministerstvom.
Kým nezačnú pôsobiť krajské národné výbory, vykonávajú ich pôsobnosť podľa § 4, ods.3 zemské národné výbory, na Slovensku Povereníctvo pôdohospodárstva a pozemkovej reformy.